b"\n_START_ARTICLE_\nElvira Garcia\n_START_SECTION_\nBiografia\n_START_PARAGRAPH_\nTot i que es desconeix la data exacta del seu naixement, va haver de tenir lloc pod abans o despr\xc3\xa9s de l'any 978, al no figurar juntament amb les seves germanes grans, Urraca i Toda, al document fundacional de l'Infantatge de Covarrubias el 24 de novembre d'aquell mateix any. Es va casar cap a finals del mes de novembre de l'any 991 amb el seu cos\xc3\xad carnal, el rei Beremund II de Lle\xc3\xb3, figurant a partir de l'any 992 als diplomes atorgats pel seu esp\xc3\xb2s amb qui el seu pare, el comte de Castella, va decidir desposar-la, despr\xc3\xa9s que el rei hagu\xc3\xa9s rebutjat a la reina Velasquita de Lle\xc3\xb3. Aquest enlla\xc3\xa7 va segellar\xc2\xa0una alian\xc3\xa7a entre el rei lleon\xc3\xa8s i el comte castell\xc3\xa0, refor\xc3\xa7ant extraordin\xc3\xa0riament el tron lleon\xc3\xa8s._NEWLINE_El seu esp\xc3\xb2s, el rei Beremund II, va morir l'any 999. L'\xc3\xbaltima aparici\xc3\xb3 de la reina va ser el 18 d'agost de l'any 1017, juntament amb el seu fill Alfons, fent\xc2\xa0una donaci\xc3\xb3 a la Catedral de Santiago de Compostela\xc2\xa0de diversos b\xc3\xa9ns, entre ells, la vila de Genestacio -que havia estat del comte Gonzalo Berm\xc3\xbadez i de la seva esposa Idoncia i de la qual van ser desposse\xc3\xafts per haver-se revoltat al castell de Lluna\xc2\xa0contra el rei Beremund-, en mem\xc3\xb2ria del seu esp\xc3\xb2s mort i en remissi\xc3\xb3 dels seus propis pecats, morint aquell mateix any.\n_START_SECTION_\nSepultura\n_START_PARAGRAPH_\nDespr\xc3\xa9s de la seva defunci\xc3\xb3, el cad\xc3\xa0ver de la reina va rebre sepultura al pante\xc3\xb3 dels reis de Sant Isidre de Lle\xc3\xb3, a la ciutat de Lle\xc3\xb3. Segons el Pare Risco, el seu cad\xc3\xa0ver es trobava depositat en\xc2\xa0un sepulcre de pedra, gran i llis, i amb coberta de marbre, a la qual es podia llegir"